Sjokolade-en-peerpoeding vir ‘n koue herfsaand | Stillewe
Sjokolade-en-peerpoeding vir ‘n koue herfsaand
May 15, 2015 ~ Jeanne
Nee aarde, ’n koue dag soos vandag maak my lus vir net een ding, en dit is ’n warm winterpoeding. Spesifiek is ek al heeldag lus vir iets ryk, iets met sjokolade. Verder het ons ’n paar pere gehad wat hier rondlê en nie meer so kraakvars daar uitsien nie, so ek wou hulle ook sommer in die konkoksie inwerk.
Lewer minstens 8 porsies
100 g donker sjokolade, in stukkies gekap
3 ryp pere, geskil, ontstronk en in die lengte in lang skyfies gesny
1. Smelt die botter en roer die suiker by.
2. Klits die eiers met ’n vurk en roer dan bietjie vir bietjie by die bottermengsel by.
3. Sif die kakao en meel by en meng goed. Roer die helfte van die gekapte sjokolade by.
4. Smeer ’n oonbak of tertbak uit met botter en vul met die deeg.
5. Rangskik die pere na wense in die deeg.
6. Sprinkel bietjie fynkaneel (net so kwart teelepel) of kaneelsuiker oor na smaak.
7. Sprinkel die res van die sjokolade losweg bo-oor.
8. Bak vir 30 minute teen 180 grade, totdat die gebak effens begin oppof. Loer en toets: as dit na 30 minute nog baie loperig lyk, kan jy dit terugsit vir ’n minuut of wat – maar nie te lank nie, dis veronderstel om sulke ‘pockets’ loperigheid te hê.
9. Sit dadelik voor saam met room, vanielje rooms of mascarpone.
< Previous Bonus uit die tuin – die laaste eiervrugte & ‘n lekker kerrie
Next > Op reis – aankoms in Parys